Σιδηροδρομικός σταθμός Κουλούρας

Ο Σιδηροδρομικός σταθμός Κουλούρας αποτελεί σιδηροδρομικό σταθμό επί της γραμμής Θεσσαλονίκης - Φλώρινας και εξυπηρετεί τον οικισμό της Κουλούρα του νομού Ημαθίας.

Η στάση βρίσκεται στο βορειοδυτικό άκρο του οικισμού και εξυπηρετείται από το 2010 από τον Προαστιακό σιδηρόδρομο Θεσσαλονίκης ( 20px|link=MediaWiki ) προς Έδεσσα και Φλώρινα.

 Ιστορικό 

 19ος - 20ός αιώνας 
Η σιδηροδρομική γραμμή Θεσσαλονίκης – Φλώρινας κατασκευάστηκε το 1894 από την Οθωμανική Αυτοκρατορία, με σκοπό τη διασύνδεση των αστικών κέντρων της Κεντρικής και Δυτικής Μακεδονίας και τη διευκόλυνση της εμπορικής και οικονομικής δραστηριότητας της περιοχής.

Η γραμμή ανήκε αρχικά στο δίκτυο της Εταιρείας Σιδηροδρόμου Θεσσαλονίκης – Μοναστηρίου (Société du Chemin de fer Ottoman Salonique–Monastir), η οποία είχε αναλάβει τόσο την κατασκευή όσο και την εκμετάλλευση του σιδηροδρομικού άξονα. Η κατασκευή χρηματοδοτήθηκε μέσω ευρωπαϊκών κεφαλαίων, κυρίως από τη Deutsche Bank της Γερμανίας, που αποτελούσε τότε έναν από τους σημαντικότερους χρηματοδότες σιδηροδρομικών έργων της Οθωμανικής Αυτοκρατορίας.

Ο σταθμός της Κουλούρας κατασκευάστηκε ως μια απλή σιδηροδρομική στάση, με μονή αποβάθρα και λιθόκτιστο κτίσμα για την αναμονή των επιβατών — χαρακτηριστικό δείγμα των επαρχιακών σιδηροδρομικών στάσεων του 20ού αιώνα. Η κατασκευή του ακολουθεί την τυπική μορφολογία των μικρών σταθμών της εποχής, με συμμετρική διάταξη, κεραμοσκεπή και περιορισμένες βοηθητικές εγκαταστάσεις.

 21ος αιώνας 
Κατά την περίοδο 2003–2006, στο πλαίσιο των έργων εκσυγχρονισμού της γραμμής Θεσσαλονίκης – Φλώρινας, ο σταθμός της Κουλούρας ανακαινίστηκε και εντάχθηκε ως προαιρετική στάση στα δρομολόγια του Προαστιακού Σιδηροδρόμου Θεσσαλονίκης.

Η αναβάθμιση αυτή ενίσχυσε τη συγκοινωνιακή σύνδεση της Κουλούρας με τη Θεσσαλονίκη, την Έδεσσα και τη Φλώρινα, βελτιώνοντας την προσβασιμότητα των κατοίκων προς τα μεγάλα αστικά κέντρα και διευκολύνοντας την καθημερινή μετακίνηση εργαζομένων και φοιτητών.

Δομή σταθμού
Το κτηριακό Συγκρότημα του Σιδηροδρομικού Σταθμού Κουλούρας, αποτελείται από ένα αυτοτελές κτίσμα επιβατών με μονή αποβάθρα και δεν διαθέτει παρακαμπτήριες γραμμές. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|943x943εσ

 Υπηρεσίες 
Ο σταθμός της Κουλούρας από το 2010 εξυπηρετεί δρομολόγια του Προαστιακού Σιδηρόδρομου Θεσσαλονίκης ως προαιρετική στάση.

 Παραπομπές 
Κουλούρα
Κουλουρα
Κουλουρα